৩) লাল মাংস অনেক ভাবেই সংরক্ষন করে রাখা যায়। প্রথম অপশন হচ্ছে কষিয়ে ভুনা ভুনা করে রান্না করে ফেলুন। গরু বা খাসির মাংসের ভুনা তরকারি ৭/৮ দিন পর্যন্ত জ্বাল দিয়ে দিয়ে রেখে খাওয়া যায়। যদি জ্বাল দিতে না চান, তাহলে আছে নানান ব্যবস্থা। সবচাইতে সহজ উপায়টি হচ্ছে গরু/খাসির মাংসের শুঁটকি করে রাখা। মাংসকে সমস্ত মশলা অল্প করে দিয়ে ভালো করে মেখে নিন। বাড়তি যোগ করুন সরিষার তেল ও সামান্য সিরকা। মাংসের শুঁটকি তাজা মাংস দিয়ে করতে হয়। যেহেতু ফ্রিজে রাখা মাংস, তাই সিরকা ও সরিষার তেল মাংসকে ভালো রাখতে সহায়তা করবে। মশলা মাখা হলে তার বা গুনার সাথে গেঁথে কড়া রোদে শুকিয়ে নিন। রোদ না থাকলে সমস্যা নেই, কড়াইতে মাংসের চর্বি গলিয়ে বা সয়াবিন তেলের মাঝেই এই মাংসের টুকরো গুলো ভেজে নিন। পরের দিন আবার ভাজুন। এরপর থেকে একদিন পর পর ভেজে নিন যতদিন পর্যন্ত না সব পানি টেনে যায়। এরপর কৌটায় ভরে সংরক্ষন করুন। এই ভাজা মাংস গরম পানিতে ভিজিয়ে তারপর পাটায় ছেঁচে নিয়ে দোপেয়াজা বানিয়ে খেলে দারুণ সুস্বাদু হবে। নিয়মিত রোদে দিলে এক বছর পর্যন্ত রাখা যাবে।